રંગ દે બસંતી, દિલ માંગે મોર, તુમ મિલે જેવી ફિલ્મોમાં અભિનય કરીને લાંબા સમયથી ફિલ્મી પડદે અને લોકમાનસમાંથી અદ્દશ્ય રહેલી નવાબ ક્વિન અભિનેત્રી સોહા અલી ખાન આજકાલ પોતાની આત્મકથાને લઈને સમાચારોમાં છે. સોહાએ પોતાના આત્મકથાનક પુસ્તક ‘ધ પેરિલ્સ ઓફ બીઈંગ મોડરેટલી ફેમસ’નું મુંબઈમાં અને ત્યાર બાદ દિલ્હીમાં લોકાર્પણ કર્યું હતું. ઈન્ડિયા પેંગ્વિન બુક પબ્લિકેશને સોહાની આત્મકથાને પ્રકાશિત કરી છે. પુસ્તકના પ્રમોશન માટે સોહા અહીંતહીં ફરી રહી છે અને પોતાના અંગત જીવનનાં પાસાંઓને વિગતે રજૂ કરી રહી છે. સોહા તેના અભિનેતા પતિ કુણાલ ખેમુ સાથેના સંબંધો વિશે પણ જણાવી રહી છે. સોહા કહે છે કે મેં મારા જીવન સાથે જોડાયેલાં ઘણાં પાસાંઓને પુસ્તકના પ્રકરણ સ્વરૃપે રજૂ કર્યાં છે. પુસ્તકમાં સોહા કેવી રીતે મા શર્મિલા ટાગોર, ભાઈ સૈફ અને ભાભી કરીના કપૂર ખાન વચ્ચે તાલમેલ જાળવે છે તેની ચર્ચા કરી છે. પુસ્તકમાં પટૌડી પરિવારની કેટલીક દુર્લભ તસવીરો પણ મૂકવામાં આવી છે.